Ania ti Medicare?
Medicare ket sangkailian a programa ti seguro iti salun-at para kadagiti tattao nga agtawenti65+, wenno naub-ubing a tattao nga addaan sumagmamano a disabilidad.
Iraman ti Original Medicare, a manipud iti gobyerno, ti Part A a mangiraman kadagiti mabayadan iti ospital ken Part B a mangiraman kadagiti panagbisita iti doktor. Ti alternatibo iti Original Medicare ket isu ti plano a Medicare Advantage manipud iti pribado a kompanya ti seguro.
Iraman ti sumagmamano a Plano ti Medicare Advantage ti masakupan ti seguro a benepisyo iti reseta nga agas. Wenno mabalinyo ti agpailista iti plano ti Medicare Part D kas alternatibo a wagas tapno makaala ti masakupan ti seguro a benepisyo iti reseta nga agas. Dagiti pilienyo ket apektaranda ti babayadan ken tukad ti masakupan ti seguroyo.
Kas kadagiti kaadduan a programa ti seguro, saan a bayadan ti Original Medicare ken dagiti Plano ti Medicare Advantage ti amin a gastos iti pannakataripato ti salun-at. Nasken a bayadanyo dagiti maikissay, dagiti bayad ti sguro, coinsurance wenno bingay nga ited ti nagalag ti seguro. Saan a bayadan ti Original Medicare ken dagiti Plano ti Medicare Advantage ti napaut a pannakataripato, dagiti naiyat-atiddog a panagtalinaed kadagiti balay a pakataripatoan wenno benepisyo no addakayo iti ruar ti pagilian.
ilo_Latn ilo_Latn ilo_Latn ilo_Latn ilo_Latn